तथ्य जाँच गर्ने हाम्रो टिमको अनुभव छ–सत्तामा भएको दलले भन्दा प्रतिपक्षमा हुने दलले बढी झुठ बोल्छन्। संविधान जारी भएपछि सरकारको नेतृत्व गरेर अहिले प्रतिपक्षमा रहेको नेकपा–मालेका सन्दर्भमा यो सबैभन्दा बढी लागू हुन्छ। एमाले सरकारमा छँदा अथवा एमालेले सरकारको नेतृत्व गर्दा एमाले नेताहरूको अभिव्यक्तिमा तथ्यगत त्रुटी हम्मेसी भेटिँदैन थियो। संविधानका प्रावधान, अन्तर्राष्ट्रिय अभ्यासआदिबारे एमालेका शीर्षस्थ नेताहरूले बोलेका अधिकांश कुरा सही हुन्थे। एमाले प्रतिपक्षी दल बनेपछि भने एमाले नेताहरूबाट तथ्यहीन अभिव्यक्ति आउने क्रम उल्लेख्य मात्रामा बढ्यो।
